Anna Brodova. Anna Ivanovna Brodova — iqtisodiyotchi olim, davlat va siyosat arbobi. Biografiyasi. Anna Ivanovna 1917-yil 29-noyabrda tug‘ilgan. KPSS aʼzosi hisoblangan. 1932-yildan 1986-yillargacha iqtisodiy, ijtimoiy va siyosiy sohalarda faoliyat olib borgan. Faoliyati. Anna Ivanovna dastlab Qo‘qon shahridagi „Yangi-Farg‘ona“ nashriyot-matbaa ijodiy uyi bosmaxonasi talabasi bo‘lib, keyinchalik mashinist, Komsomol (Kommunistik yoshlar ittifoqi) bo‘yicha Qo‘qon temir yo‘l bo‘limi siyosiy instruktori, Qo‘qon shahar komsomol qo‘mitasi bo‘lim mudiri va ikkinchi kotib lavozimlarida ishlagan. Shuningdek, A.Brodova: Oʻzbekiston SSR Oliy Sovetining 4-11-chaqiriqlarida deputat etib saylangan. Brodova Anna Ivanovna 1993-yil Toshkent shahrida vafot etgan va poytaxtdagi Botkin qabristoniga dafn etilgan.